Skade van R16 m. aan staatsgeboue ná storms | Netwerk24
Deur Jana Marx 16 Oktober 2017 18:39
Storms het verlede Maandag verwoesting in Gauteng en KwaZulu-Natal gesaai. Foto: Argief
Die voorlopige herstelkoste weens stormskade aan staatsgeboue in Gauteng en KwaZulu-Natal staan al op minstens R16 miljoen, het Nkosinathi Nhleko, minister van openbare werke, Maandag bekend gemaak.
“Die dertig geboue in KwaZulu-Natal sluit in die 17 staatseiendomme wat deur die Suid-Afrikaanse polisiediens en departemente van arbeid, verdediging en justisie gebruik word, asook 13 huureiendomme,” sê Nhleko.
Hy het gesê die skade aan die Suid-Gautengse hooggeregshof en die binnelandse sakegebou in Krugersdorp is minimaal en is reeds herstel.
Kontrakteurs sal na verwagting teen die einde van vandeesweek op al die terreine wees waar herstelwerk gedoen moet word.
Nhleko wil hulpbronne beskikbaar stel om die provinsies wat deur die storms geraak is, by te staan.
Hy sê op ’n uitvoerende raadsvergadering Vrydag is die leierskap van die premiers van KwaZulu-Natal en Gauteng geprys en vertroue is uitgespreek dat daar min onderbrekings in dienslewering sal wees danksy die aanvanklike planne wat gemaak is om die effek van die skade te verlig.
Meer oor: Nkosinathi Nhleko | Gauteng | Kwazulu-Natal | Storms | Weer | Skade | Versekering
Paramedikus word 14de slagoffer van Durban-storm
Tegnologie het weerdiens ‘in steek gelaat’
Dit kan ‘tot 100 j. neem om infrastruktuur op te knap’